b'\n_START_ARTICLE_\nHigh Aim 6\n_START_PARAGRAPH_\nHigh Aim 6 je bila tajvanska ribi\xc5\xa1ka ladja, najdena 8. januarja 2003 brez posadke pred avstralsko obalo. Skladi\xc5\xa1\xc4\x8de je bilo polno gnijo\xc4\x8dih rib, oddan ni bil noben klic na pomo\xc4\x8d, manjkala ni nobena osebna stvar (tudi zobne \xc5\xa1\xc4\x8detke)._NEWLINE_Ladja je plula 80 navti\xc4\x8dnih milj znotraj avstralske ekonomske cone pred obalo Rowley Shoals. Odvlekli so jo v Broome, kjer so izvedli podrobno forenzi\xc4\x8dno preiskavo. Preiskali so tudi 7.300 kvadratnih navti\xc4\x8dnih milj morja, vendar niso odkrili niti sledu o posadki. Kmalu je indonezijska policija prijela enega izmed pogre\xc5\xa1anih mornarjev na Sulaveziju, vendar podrobnosti o dogodku in usodi kapitana ter ladijskega in\xc5\xbeenirja ostajajo neznanka. Oblasti domnevajo, da je \xc5\xa1lo za upor na ladji._NEWLINE_High Aim 6 so predali Avstralski Ribi\xc5\xa1ki Zvezi (Australian Fisheries Management Authority). Lokalni prebivalci so \xc5\xbeeleli, da bi ladjo potopili pred obalo in iz nje naredili atrakcijo za potaplja\xc4\x8de, vendar je bila naposled razstavljena in odvr\xc5\xbeena na smeti\xc5\xa1\xc4\x8de.'